**Indokolás**

**az Önkormányzat 2019. évi költségvetésének megállapításáról szóló 1/2019.(II.15.) önkormányzati rendelet módosításáról szóló 7/2020.(VII.9.) önkormányzati rendelethez**

**Általános indokolás**

Az államháztartásról szóló 2011. évi CXCV. törvény ( a továbbiakban: Áht.) 34.§ (4) bekezdésének előírása értelmében Vokány Község Önkormányzatának Képviselő-testülete az Áht. 34.§ (2) és (3) bekezdés szerinti előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, a döntés szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítani köteles a költségvetési rendeletét.

Az Áht., valamint annak végrehajtásáról szóló 368/2011. (XII.31.) Korm. rendelet a költségvetés tartalmi elemeit szabályozza, így ezek a rendelet-tervezet összeállításának alapjai.

**Részletes indokolás**

1.§-hoz

A rendelet-tervezet 1.§-a Vokány Község Önkormányzatának 2019. évi költségvetése bevételi, kiadási főösszegének, valamint a költségvetési egyenleg összegének módosítását tartalmazza.

2.§-hoz

Az Önkormányzat 2019. évi költségvetésének megállapításáról szóló rendelet mellékleteit szabályozza újra. A rendelet-tervezet mellékletei tartalmazzák a módosított előirányzatokat.

3.§-hoz

Hatályba léptető rendelkezést tartalmaz.